**Ilona Jäntti** (s. Oulu) on suomalainen sirkustaiteilija ja koreografi sekä kansainvälisesti tunnustetun Ilmatila-nykysirkuksen perustaja. Hänelle myönnettiin Kulttuuriministeriön Suomi-palkinto merkittävän uran johdosta vuonna 2019.

Ilona Jäntti valmistui koreografian maisteriksi Lontoon musiikki- ja tanssikonservatorio Laban Centrestä vuonna 2008. 

Jäntti harrasti 13-vuotiaaksi saakka rytmistä voimistelua, ja opiskeli sitten jonkin aikaa Suvelan Sirkuksessa (nyk. Espoon esittävän taiteen koulu), jossa hän löysi ilma-akrobatian. Sen jälkeen hän pääsi opiskelemaan ilma-akrobatiaa Tukholman Cirkus Piloternaan (nyk. osana Dans och Cirkushögskolania). Jäntin ensimmäiset suuret esitykset olivat vuonna 2009 Jacksons Lanella Englannissa; yhteisteos *Muualla* yhdessä arkkitehti-animaatiotaiteilija Tuula Jekerin kanssa, vannesooloteos *Cel*, sekä koreografinen *Footnotes.* Näiden jälkeen hän esiintyi ympäri maailmaa, ja teki muun muassa kiertueen Yhdysvalloissa. 

Jäntti on työskennellyt laajasti merkittävissä tanssi- ja teatterikokoonpanoissa, kuten Shakespeare's Globessa, Royal Opera Housessa, Englannin luonnontieteellisessä museossa, Ruotsin Cirkus Cirkörissä, Flow-sirkuksessa Suomessa, Sirkus Mlejnissä ja Cirk La Putykassa Tšekissä, Walesissa, Panamalla sekä Costa Ricalla. Panaman Aerea-festivaaleille Jäntti tuotti kaksi kokonaista sirkuskoreografiaa vuosina 2015 ja 2017. Suomessa hän on osallistunut muun muassa Tanssiteatteri Hurjaruuthin tuotantoon. Jäntti on myös eräs *MedAndraOrd* - sirkusryhmän perustajista. 

Vuonna 2019 Jäntin teos *AIR* esitettiin viiden suomalais-japanilaisten esiintyjien tulkitsemana Suomen ja Japanin 100 vuoden diplomatiasuhteiden juhlistamistilaisuudessa Japanissa.

Ilmatila
--------

Jäntti perusti Ilmatila-sirkuksen vuonna 2007 yhdessä arkkitehti-animaatiotaiteilija Tuula Jekerin kanssa. Ilmatilalle ominaista on yhdistää ilma-akrobatia ja nykysirkus muihin taiteenlajeihin, esimerkiksi animoituihin projisointeihin, nykytanssiin ja elävään musiikkiin. Heidän teoksissaan on ollut mukana tunnettuja muusikoita ja säveltäjiä, kuten Luke Styles, Aino Venna sekä Dora Pejačević. Monet sirkuksen teoksista ovat vuorovaikutuksessa tilan kanssa, eli ne on joko suunniteltu esitettäviksi ei-perinteisissä nykysirkuksen tai teatterin paikoissa, tai ne sopivat esitettäväksi hyvin monenlaisissa eri lokaatioissa. Ilmatila on nykyisin yksi suomalaisen nykysirkuksen kansainvälisesti tunnetuimmista toimijoista.

Lähteet
-------

1. ↑  Oululaislähtöinen sirkustaiteilija Ilona Jäntti palkittiin Suomi-palkinnolla *Kaleva*. Viitattu 19.4.2024.
2. ↑  admin: 10 kysymystä: Ilona Jäntti *Kaupunni*.  4.1.2017. Viitattu 19.4.2024.
3. ↑  Johanna Mäkelä: Suomi-palkinto myönnetty Ilona Jäntille • Sirkuksen Tiedotuskeskus *Sirkuksen Tiedotuskeskus*.  11.12.2019. Viitattu 19.4.2024.
4. ↑  Cold, Deep Water: Ilona Jäntti | Features | Sideshow Circus Magazine *sideshow-circusmagazine.com*. Viitattu 19.4.2024.
5. ↑  Sirkustaiteen apuraha Ilona Jäntille *Yle Uutiset*.  16.8.2010. Viitattu 19.4.2024.
6. ↑  Ilona Jäntti *Huck*.  4.8.2014. Viitattu 19.4.2024. (englanniksi)
7. ↑  About *Ilmatila*. Viitattu 19.4.2024. (englanniksi)
8. ↑  Harri Römpötti: Rautarengas painaa 26 kiloa ja köydet polttavat ihoa – Ballantine Scale -sirkusesitys vie akrobatian ja musiikin maagiseen maailmaan *Suomenkuvalehti.fi*.  25.10.2019. Viitattu 19.4.2024. (englanniksi)
9. ↑  Sirkusarvostelu | Lumoava Atlas näyttää maailmankaikkeuden minikoossa: köysiakrobatiakohtaus on huima seikkailu *Helsingin Sanomat*.  23.8.2019. Viitattu 19.4.2024.
10. ↑  Ryhmä • Sirkuksen Tiedotuskeskus *Sirkuksen Tiedotuskeskus*. Viitattu 19.4.2024.

Aiheesta muualla
----------------

* Keeping Up With the Visuals julkaisu The New York Times, 01.01.2015
* Ilona Jantti artfully combines aerial acrobatics, multimedia.. Post and Courier, 02.06.2014
* Ilona Jäntti: intohimona roikkua sirkuksen katosta Yle, 30.4.2015
* Ilmatilan kotisivut
* Ilmatilasta kertova artikkeli englanninkielisessä wikipediassa